
Obrazloženje uz Prijedlog godišnjeg izvještaja o izvršenju financijskog plana  

Dječjeg vrtića  „Pušlek“ Marija Bistrica za 2025. godinu
Temeljem članka 86. stavak 3. Zakona o proračunu (NN 144/21), članka 52. stavak 7. Pravilnika o polugodišnjem i godišnjem izvještaju o izvršenju proračuna i financijskog plana  (NN 85/2023.) te odredbi članka 87.  stavak 2. Statuta Dječjeg vrtića „Pušlek“ Marija Bistrica Upravno vijeće Dječjeg vrtića „Pušlek“ Marija Bistrica usvaja Prijedlog godišnjeg izvještaja o izvršenju financijskog plana za  2025. godinu.
Temeljem članka 81.  Zakona te članka 30. Pravilnika, Godišnji izvještaj o izvršenju financijskog plana Dječjeg vrtića „Pušlek“ Marija Bistrica sadrži sljedeće propisane elemente:
1. Opći dio izvršenja financijskog plana
2. Posebni dio izvršenja financijskog plana

3. Obrazloženje izvršenja financijskog plana 

4. Posebne izvještaje 
1. Opći dio izvršenja financijskog plana

Opći dio izvršenja financijskog plana sadrži:

1.1.  Sažetak Računa prihoda i rashoda i Računa zaduživanja/financiranja

1.2.  Račun prihoda i rashoda i 
1.3.  Račun financiranja

2. Posebni dio izvršenja financijskog plana

Posebni dio izvršenja financijskog plana prikazuje rashode i izdatke  po programskoj klasifikaciji. 

Izvještaj po programskoj klasifikaciji prikazuje rashode i izdatke po izvorima financiranja i ekonomskoj klasifikaciji, raspoređene u programe.

 
Izvori financiranja iskazani su u okviru svakog programa i još zbrojno na razini vrtića.

3. Obrazloženje izvršenja financijskog plana
Obrazloženje Godišnjeg izvještaja o izvršenju financijskog plana sastoji se od:

a) obrazloženja općeg dijela godišnjeg izvještaja o izvršenju financijskog plana
b) obrazloženja posebnog dijela godišnjeg izvještaja o izvršenju financijskog plana

a) Obrazloženje Općeg dijela Godišnjeg izvještaja o izvršenju financijskog plana

Prihodi i rashodi Dječjeg vrtića „Pušlek“ Marija Bistrica za 2025. godinu planirani su Financijskim planom koji je usvojen 06. prosinca 2024. godine na 39. sjednici Upravnog vijeća Dječjeg vrtića „Pušlek“ Marija Bistrica.

30. lipnja 2025. na 4. sjednici Upravnog vijeća Dječjeg vrtića „Pušlek“ Marija Bistrica usvojena je 1. izmjena financijskog plana Dječjeg vrtića „Pušlek“ Marija Bistrica za 2025. godinu. 

23. prosinca 2025. na 10. sjednici Upravnog vijeća Dječjeg vrtića „Pušlek“ Marija Bistrica usvojena je 2. izmjena financijskog plana Dječjeg vrtića „Pušlek“ Marija Bistrica za 2025. godinu.
1.1. Sažetak Računa prihoda i rashoda,  sadrži ukupno izvršenje/ostvarenje za 2024. godinu, rebalans i tekući plan za 2025. godinu i prikaz izvršenja/ostvarenja za 2025. godinu. Također sadrži indeks izvršenja/ostvarenja za 2025. godinu u odnosu na izvršenje/ostvarenje 2024. godine i indeks izvršenja ostvarenja za 2025. godinu u odnosu na planirano za 2025. godinu.
Sažetak Računa prihoda i rashoda sadržava i podatak o prenesenom višku/manjku iz prethodne godine.
Kod Sažetka računa prihoda i rashoda prikazani su ukupni ostvareni prihodi i primici za 2025. godinu u iznosu od 1.004.963,71 eura, što je ostvarenje od 79,31% u odnosu na planirano za proračunsku godinu. 

U usporedbi sa prethodnom 2024. godinom  kada su ukupni prihodi iznosili 788.754,88 eura, u 2025. godini prihodi su veći za 27.41%. 

Ukupni ostvareni rashodi i izdaci za 2025. godinu iznose 1.063.082,08 eura te su ostvareni od 83,53 % u odnosu na planirano za proračunsku godinu.

U usporedbi sa prethodnom 2024. godinom kada su ukupni rashodi iznosili 786.346,87 eura, u 2025. godini rashodi su veći za 35.19%. 

Povećanje i prihoda  i rashoda u 2025. godini u odnosu na 2024. godinu proizašlo je uslijed otvaranja novih grupa u sklopu vrtića na adresi Stubička cesta 17C te je povećan broj upisane djece uslijed čega je došlo do novog zapošljavanja i povećanja svih ostalih tekućih troškova.
Kod Sažetka Računa zaduživanja/financiranja  prikazani su troškovi otplate kredita, ali samo za 2024. godinu jer je isti otplaćen do 31.03.2024. godine tako da u 2025. godini nema izdataka na toj stavci.  
Kod podataka Raspoloživa sredstva iz prethodnih godina prikazan je višak poslovanja iz 2024. godine u iznosu 5.613,48 eura.

U 2025. godini ostvaren je manjak prihoda poslovanja u iznosu od 58.118,37 eura. 
Prikazan manjak ostvaren je zbog promjene poslovanja vrtića, tj. od 01. listopada 2025. godine vrtić je u sustavu pune riznice te svoje poslovanje obavlja preko jedinstvenog računa Općine Marija Bistrica. Sukladno tome troškovi plaće djelatnika vrtića za prosinac knjiženi su sa 31.12.2025., a prihod za podmirenje tog istog troška knjižen je u siječnju 2026. u trenutku isplate te plaće.  


Zbog prelaska vrtića od 01. listopada 2025. godine u sustav pune riznice, te poslovanja preko jedinstvenog računa Općine Marija Bistrica, žiro račun vrtića zatvoren je sa 30.09.2025. godine.
1.2. Račun prihoda i rashoda   sastoji se od prihoda i rashoda iskazanih prema ekonomskoj klasifikaciji, izvorima financiranja i funkcijskoj klasifikaciji.

Prema ekonomskoj klasifikaciji i prihodi i rashodi iskazani su na razini razreda, skupine, podskupine i odjeljka ekonomske klasifikacije. Ovom razradom omogućen je detaljniji  uvid ostvarenih i prihoda i rashoda.  
Prema izvorima financiranja prihode za  pokriće troškova Dječji vrtić „Pušlek“ Marija Bistrica ostvaruje iz:
· 1.5. Općih prihoda i primitaka - Prihod iz nadležnog proračuna Općine Marija Bistrica -   prihod u 2025. godini iznosi 745.387,67 eura  i ostvaren je od 79,36% u odnosu na planirano za proračunsku godinu, odnosno povećan je za 31.56% u odnosu na prethodnu 2024. godinu kada je prihod iznosio 566.595,55 €

Prihod je namijenjen za pokriće troškova:

· plaća, doprinosa, naknade zaposlenima, materijalne rashode, opremu te ostale nespomenute rashoda poslovanja, planirano 929.200,00 eura, realizirano 798.844,05 eura
· programa predškole, planirano 10.000,00 eura, realizirano 3.819,08 eura
· 3.2. Vlastitih prihoda – Najam 

-  u 2025. godini ostvaren je prihod od najma prostora od 1.082,32 eura 

što je 83,26% u odnosu na planirano za proračunsku godinu, odnosno povećan je 

za  10,88% u odnosu na prethodnu 2024. godinu kada je prihod iznosio 976,08 €

· prihodi su utrošeni za pokriće troškova nabave didaktike kako je i definirano     

 Pravilnikom o ostvarivanju i korištenju vlastitih prihoda, planirano 1.300,00 eura,   

 realizirano 1.082,32 eura
· 4.4. Prihoda za posebne namjene – Uplate roditelja i ostali prihodi – Prihodi u 2025. godini iznose 243.084,06 eura i ostvareni su od 79,36 % u odnosu na planirano za proračunsku godinu, odnosno povećani su za 15,14 % u odnosu na prethodnu 2024. godinu kada su prihodi iznosili 211.119,76 €

Prihodi se sastoje od:

· uplate roditelja za sufinanciranje troškova vrtića, planirano 300.000,00 eura, realizirano 241.424,55 eura
· uplate roditelja za program predškole za potrošni materijal za odg. obr. rad planirano 800,00 eura, realizirano 65,00 eura
· ostalih prihoda  (uplata roditelja za trošak dječjih predstava, prijevoza na izlete djece, kamate Zagrebačke banke za novac na računu i sl), planirano 5.501,00 eura, realizirano 1.594,51 eura
Prihodi su namijenjeni za pokriće troškova za:

· plaće, doprinose i ostale troškove za zaposlene, planirano 124.200,00 eura, realizirano 103.787,86 eura
· materijal, energiju, usluge održavanja i ostale rashode, planirano 179.115,00 eura, realizirano 133.300,36 eura
· opremu, planirano 8.600,00 eura, realizirano 7.776,25 eura 
· 5.5. Pomoći – Pomoći iz proračuna koji nije nadležan – Prihodi iznose 15.089,66 euro i   

ostvareni su od 84.77 % u odnosu na planirano za proračunsku godinu, odnosno  

povećani su za  72,74% u odnosu na prethodnu 2024. godinu kada su prihodi iznosili  

8.735,26 €, a sastoje se od prihoda:

· državnog proračuna, planirano 2.800,00 eura, realizirano 2.367,50 eura

· županijskog proračuna, planirano 500,00 eura, realizirano 0,00 

· proračuna općine Gornja Stubica, planirano 11.500,00, realizirano  10.050,96 eura
· proračuna grada Zlatara, planirano 3.000,00, realizirano 2.671,20 eura

Prihodi su namijenjeni za pokriće troškova za:

· materijal, energiju, usluge, -  planirano 17.800,00 eura, realizirano 14.152,16 eura
· 6.2. Donacija  - Donacije su planirane u iznosu od 2.500,00 eura, a realizirane u iznosu od 320,00 eura, ostvarene su od 12,8 % u odnosu na planirano za proračunsku godinu, odnosno donacije su manje  75,91% u odnosu na   prethodnu 2024. godinu kada su donacije iznosile 1.328,20 €

Od ukupnih donacija, 140,00 euro dobiveno je u  didaktici u sklopu projekta „Promet nije šala ni opasnost mala; 180 eura je dobiveno u novcu te je isti utrošen za nabavu sitnog inventara kako je i planirano financijskim planom 
Sučeljavanjem ostvarenja prihoda i izvršenja rashoda po istim kategorijama izvora financiranja za 2025. godinu utvrđen je sljedeći financijski rezultat:
	Izvor financiranja
	Prihodi
	Rashodi
	Financijski rezultat

	1.5. – Prihodi iz nadležnog proračuna

 – Općina Marija Bistrica
	745.387,67
	802.663,13
	-57.275,46

	3.2. -Najam
	1.082,32
	1.082,32
	0,00

	4.4 -Prihodi od roditelja 

4.4.- 922 - Preneseni višak iz prethodne 2024. godine

Stanje 31.12.2025.


	243.084,06
	244.864,47
	-1.780,41

5.613,48

3.833,07

	5.5. – Prihodi iz proračuna koji nam nije nadležan
	15.089,66
	14.152,16
	937,50

	6.2. - Donacije
	320,00
	320,00
	0,00

	922 – Stanje/Prijenos u sljedeće razdoblje
	1.004.963,71
	1.063.082,08
	52.504,89


Iz tabličnog prikaza vidljivo je:

1)   Ostvaren je manjak prihoda kod izvora financiranja 1.5. – Prihodi iz nadležnog proračuna. Kao što je već i ranije spomenuto do nastalog manjka je došlo zbog promjene poslovanja vrtića, tj. od 01. listopada 2025. godine vrtić je u sustavu pune riznice te su troškovi plaće  za prosinac knjiženi sa 31.12.2025., a prihod za podmirenje tog istog troška knjižen je u siječnju 2026. 

2)   Kod izvora financiranja 3.2. – Najam – financijski rezultat je nula. Koliko je prihoda ostvareno, toliko je i utrošeno.
3)  Kod izvora financiranja 4.4. – Prihodi od roditelja za 2025. godinu ostvaren je manjak prihoda, međutim po tom izvoru financiranja prenesen je višak prihoda iz 2024. godine te je rezultat sa 31.12.2025. pozitivan

4)   Kod izvora financiranja – donacije - financijski rezultat je nula. Koliko je prihoda ostvareno, toliko je i utrošeno.

5)   Kod izvora financiranja 5.5. – Prihodi iz proračuna koji nam nije nadležan ostvaren je višak prihoda iz razloga uplate Državnog proračuna za financiranje javnih potreba  krajem godine te će se sredstva namjenski utrošiti početkom 2026. godine.
Ostvareni  manjak uključit će se u prvu izmjenu financijskog plana za 2026. godinu.
Rashodi prema funkcijskoj klasifikaciji prikazani su prema brojčanoj oznaci i nazivu funkcijske klasifikacije 091 – predškolsko i osnovno obrazovanja kako i propisuje članak 36. Pravilnika o polugodišnjem i godišnjem izvještaju o izvršenju proračuna i financijskog plana.

1.3. Račun financiranja sastoji se od primitaka od financijske imovine i zaduživanja  i izdataka za financijsku imovinu i otplatu zajmova.

Primici i izdaci iskazuju se prema  ekonomskoj klasifikaciji i izvorima financiranja.


Primitaka od financijske imovine i zaduživanja u 2025. godini nismo imali.


Također ni izdataka za financijsku imovinu i otplatu zajmova u 2025. godini nismo imali obzirom da je kredit otplaćen do 31.03.2024. godine, i ti podaci za 2024. godinu su prikazani u obrascu  „Račun zaduživanja/financiranja“.

b) Obrazloženje posebnog dijela Godišnjeg izvršenja financijskog plana

Dječji vrtić u svom osnovnom programu provodi desetosatni program odgoja, obrazovanja i skrbi za djecu od prve godine do polaska u osnovnu školu. 


Ukupni rashodi za provođenje osnovnog desetosatnog programa za 2025. g. iznose 1.059.000,00 eura i ostvareni su od 84,03 % u odnosu na planirano za proračunsku godinu.


Osim osnovnog desetosatnog programa vrtić provodi i  program predškole za svu djecu sa svog područja u godini dana prije polaska u osnovnu školu, a koja nisu obuhvaćena ni jednim drugim oblikom  predškolskog odgoja. 


Ukupni rashodi za provođenje programa predškole za 2025. godinu iznose 4.082,08 eura i ostvareni su od 32,66 % u odnosu na planirano za proračunsku godinu. Navedeni troškovi odnose se na razdoblje od 01.01.2025. do 31.08.2025. jer se u tom razdoblju  program predškole provodio odvojeno od redovnog desetosatnog programa. 

Za razdoblje od 01.09.2025.  do 31.12.2025. djeca obveznici predškole uključena su u redovni program vrtića tri puta tjedno te za to razdoblje nismo evidentirali odvojeno  troškove za provođenje tog programa obzirom da su djeca uključena u redovni program. 
Planiranim i realiziranim sredstvima smo zadovoljili sve tekuće potrebe, pa možemo reći da se sada vidi jedan nad standard u opremanju soba dnevnih boravaka za djecu ali i ostalih tehničkih prostorija.

Ove financijske godine sve odgojno - obrazovne skupine su dodatno opremljene novom

didaktikom i slikovnicama. Redovito je nabavljan potrošni materijal za odgojno obrazovni rad. 
Također je kupljeno dosta informatičke opreme i programa kako za rad odgojitelja ali i za uredske prostore (stolna računala, laptopi, projektor, CD prijemnici i sl.).

Također, dosta sredstava uloženo je u stručno usavršavanje odgojno obrazovnih djelatnika ali i računovođe radi prelaska na riznicu.

Što se pak tehničkog djela tiče nabavljeno je nešto namještaja, usisavači, stolni i štapni mikser za kuhinju, te je uvedena i klima u prostorije kuhinje. Nabavljena je i nova profesionalna perilica rublja.

Ulagano je i u sitni inventar kao što je kupnja suncobrana za igralište, glačala i sl.

Izuzetno smo zadovoljni planiranim i realiziranim.
4. Posebni izvještaj  
Posebni izvještaj o Godišnjem izvršenju financijskog plana sadrži:
1. Izvještaj o zaduživanju na domaćem i stranom tržištu novca i kapitala

Dječji vrtić „Pušlek“ Marija Bistrica u 2025. godini nije se zaduživao ni na domaćem ni na stranom tržištu novca i kapitala.

2. Izvještaj o korištenju sredstava fondova Europske unije

Dječji vrtić „Pušlek“ Marija Bistrica u 2025. godini nije koristio sredstva fondova Europske unije.
3. Izvještaj o danim zajmovima i potraživanjima po danim zajmovima

Dječji vrtić „Pušlek“ Marija Bistrica u 2025. godini nije davao zajmove i nema potraživanja po istom.
4. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova
Sa 31.12.2025. Dječji vrtić „Pušlek“ Marija Bistrica nema evidentiranih dospjelih obveza, ni sudskih sporova, samim time ni potencijalnih obveza po osnovi sudskih sporova.

Stanje nedospjelih obveza iznosi 91.326,80 eura, a odnosi se na:

· obveze za zaposlene, obvezu za naknadu zbog nezapošljavanja invalidnih osoba, sveukupno 82.715,24 eura, a dospijeće je u siječnju 2026. g.
· obveze za materijalne rashode, ukupno 8.611,56, dospijeće u siječnju 2026. g.

Pregled nedospjelih obveza sa 31.12.2025. prema dobavljačima: 
	Hep opskrba d.o.o. - Zagreb                                                                      
	   145,14 €

	Hep elektra d.o.o.  - Zagreb                                                                         
	   480,78 €

	Hrvatski telekom d.d.  - Zagreb                                                                      
	   110,41 €

	Španmes, obrt za prer. I trg. mesa                                                                        
	     24,57 €

	Osnovna škola Marija Bistrica – Marija Bistrica                                                   
	1.645,72 €

	Plin Konjščina d.o.o. - Konjščina                                                                                
	1.322,99 €

	Zajednički obrt „Bio zrno“  - Marija Bistrica                                    
	   693,31 €

	Zavod za javno zdravstvo KZŽ - Zlatar                                                                  
	     43,80 €

	Zagorska  vatrogasna postrojba - Zabok                                      
	     97,91 €

	Lijepa Bistrica d.o.o. – Marija Bistrica                                                                         
	   140,23 €

	Gastro tehno doo                                                                         
	   527,28 €

	Trgovina Krk d.d.  - Malinska                                                                       
	2.995,57 €

	Marodi doo                                                     
	   374,40 €

	HP – Hrvatska pošta dd
	        9,45 €


Stanje potraživanja sa 31.12.2025. iznosi 30.320,62 eura, a odnosi se na potraživanje od roditelja  28.921,90 eura te potraživanja iz proračuna koji nam nije nadležan  1.398,72 eura.

Od ukupnog potraživanje od roditelja (28.921,90 eura)  nedospjelo je 23.639,78 eura a odnosi se na potraživanje za prosinac 2025. godine čije je dospijeće u siječnju 2026. godine. 
Stanje dospjelih potraživanja od roditelja iznosi 5.282,12 eura.  (ispis otvorenih stavaka roditelja je u prilogu obrazloženja).
Sa 31.12.2025. evidentirano je i potraživanje za refundaciju bolovanja na teret HZZO u iznosu od 1.431,37 eura.

Obrazloženje sastavila: 






Ravnateljica:

